text: Så er det endelige program til Tønder Festivalen klart
  16 juni 2014 kl. 12.53
  For et par uger siden annoncerede Tønder Festivalen, at nu kom der ikke flere optrædende. Men det gør der alligevel: Canadiske Martha Wainwright er tilføjet programmet, som NU er klart.
  - Hun er en ekstra gave til publikum i anledning af Tønder Festivalens 40 års fødselsdag, siger Carsten Panduro, kunstnerisk leder af Tønder Festivalen.
  Han er en glad mand.
  Billetsalget går nemlig rigtigt godt. Salget af armbånd ligger her i starten af juni mere end 30 procent over det tilsvarende salg sidste år.
  Tønder Festival
  